पेशी
पेशी का विशेष गुण आकुंचन करना है, जिससे उसकी लंबाई कम और चौड़ाई अधिक हो जाती है, अर्थात्‌ वह छोटी और मोटी हो जाती है। आकुंचन के समय जिस स्थान से उसका उद्गम (origin) होता है वह भाग खिंचकर प्रथम के पास पहुँच जाता है। सी से शरीर के अंगों की गति होती है। आकुचन के पश्चात्‌ पेशी फिर प्रसरित होकर अपनी पूर्व अवस्था में आ जाती है। ऐच्छिक पेशियों में आकुंचन उन उत्तेजनाओं के परिणाम होते हैं जो मस्तिक या सुषुम्ना के केंद्रों से नाड़ियों द्वारा पेशियों में आती है। मनुष्य की पेशी एक सेकेड में 10 या 12 बार से अधिक संकोच नहीं कर सकती। मक्खी की पेशी 400 बार संकोच कर सकती है। यदि पेशी में जानेवाली नाड़ी को उत्तेजित किया जाय, तो उत्तेजित स्थल पर विद्युद्विभव (potential) उत्पन्न हो जाता है और यहाँ से दोनों ओर को विद्युत्प्रवाह होने लगता है। इसकी विद्युन्मापी से नापा जा सकता है।
यादृच्छित नियंत्रित परीक्षण
एक यादृच्छित नियंत्रित परीक्षण (अंग्रेज़ी- "randomized controlled trial, randomized control trial; RCT") एक प्रकार का वैज्ञानिक (प्रायः चिकित्सा) प्रयोग है जिसका उद्देश्य नए उपचारों की प्रभावशीलता का परीक्षण करते समय पूर्वाग्रह के कुछ स्रोतों को कम करना है। ऐसा यह दो या दो से अधिक समूहों को यादृच्छिक ढंग से आवंटित करके, उनके साथ अलग-अलग व्यवहार करके, और फिर एक मापी हुई प्रतिक्रिया के संबंध में उनकी तुलना करके सुनिश्चित किया जाता है।